Diari Oficial de la Generalitat Valenciana


Sumari del DOGV 8834, del 15-06-2020 (2020/4110)

RESOLUCIÓ de 3 de juny de 2020, de la Conselleria d'Educació, Cultura i Esport, per la qual es convoquen subvencions per a l'exercici 2020 a museus i col·leccions museogràfiques permanents reconegudes i béns mobles de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8834

Data del DOGV
:   15-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4110


Data del document
:   03-06-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 3 de juny de 2020, de la Conselleria d'Educació, Cultura i Esport, per la qual es convoquen subvencions per a l'exercici 2020 a museus i col·leccions museogràfiques permanents reconegudes i béns mobles de la Comunitat Valenciana. [2020/4110]  
La Llei 10/2019, de 27 de desembre, de pressupostos de la Generalitat per a l'exercici 2020, estableix una línia de subvenció denominada «Ajudes a museus i col·leccions museogràfiques permanents reconegudes i béns mobles de la Comunitat Valenciana». Els beneficiaris previstos són museus i col·leccions museogràfiques permanents reconegudes, entitats locals, fundacions i associacions sense ànim de lucre de la Comunitat Valenciana. La manera de concessió serà per concurrència competitiva.  
L'Ordre 28/2017, de 6 de juliol, de la Conselleria d'Educació, Investigació, Cultura i Esport, aprova les bases reguladores per a la concessió de subvencions per a museus i col·leccions museogràfiques permanents reconegudes i béns mobles de la Comunitat Valenciana (DOGV 8081/11.07.2017).  
L'objecte de les subvencions és la modernització, conservació, equipament i adequació d'infraestructures de museus i col·leccions museogràfiques permanents reconegudes, així com la restauració dels béns mobles inventariats de la Comunitat Valenciana i s'emmarquen en el Pla estratègic de subvencions 2020-2023 de la Conselleria d'Educació, Cultura i Esport, aprovat per Resolució de 23 de març de 2020, del seu titular, i publicat en el Diari Oficial de la Generalitat Valenciana, de 7 d'abril de 2020 (DOGV 8783/7.04.2020). A aquest efecte i mitjançant la present resolució es convoquen, per a l'exercici 2020, les subvencions per a museus i col·leccions museogràfiques permanents reconegudes i béns mobles de la Comunitat Valenciana d'acord amb la referida ordre.  
  
Per tot això, fent ús de les atribucions que em confereixen l'article 28 de la Llei 5/1983, de 30 de desembre, del Consell, i 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i segons el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer. Objecte  
L'objecte de la present resolució és convocar subvencions destinades a finançar la modernització, conservació, equipament i adequació de les infraestructures de museus i col·leccions museogràfiques permanents reconegudes, així com la restauració de béns mobles inventariats de la Comunitat Valenciana.  
  
Segon. Actuacions i despeses subvencionables  
1. Seran subvencionables les actuacions que contribuïsquen a la modernització, conservació, equipament i adequació de les instal·lacions per a millorar les condicions expositives, de seguretat, d'emmagatzematge i de restauració del patrimoni moble depositat en els museus i col·leccions museogràfiques inclosos en el Sistema Valencià de Museus que hagen estat desenvolupades a partir del dia 1 de gener de 2020.  
  
2. Queden excloses d'aquesta convocatòria, les actuacions següents:  
  
a) Les cofinançades per la Generalitat o algun dels seus ens públics.  
b) Les promogudes o organitzades per beneficiaris de subvencions per concessió directa de la Generalitat Valenciana.  
c) Aquelles el contingut de les quals estiga clarament previst en altres convocatòries de la Generalitat Valenciana.  
3. Tindran la consideració de despeses subvencionables, les destinades a la realització d'actuacions per a les quals es concedeix la subvenció, que corresponguen als conceptes esmentats en l'article 2 de l'Ordre 28/2017, 11 de juliol, per la qual s'estableixen les bases reguladores d'aquesta convocatòria, i que s'hagen relacionat i quantificat en la memòria descriptiva del projecte a què es refereix l'article cinqué apartat 3.d d'aquesta convocatòria.  
  
Tercer. Beneficiaris  
1. Podran sol·licitar aquestes subvencions:  
a) Els titulars dels museus i col·leccions museogràfiques permanents, reconegudes de conformitat amb el que s'estableix en la Llei 4/1998 d'11 de juny, de la Generalitat Valenciana, del patrimoni cultural valencià, i en l'Ordre de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents.  
b) Els ajuntaments, entitats locals, fundacions i associacions sense ànim de lucre titulars de béns mobles inclosos en l'Inventari General del Patrimoni Cultural Valencià.  
2. Els beneficiaris han de complir amb els requisits i obligacions establits en els articles 5.2 de les bases reguladores d'aquesta convocatòria.  
  
Quart. Finançament de les subvencions  
La quantia total màxima destinada a aquesta convocatòria serà a càrrec del programa pressupostari 454.10 Promoció cultural, patrimoni artístic i museus de l'aplicació pressupostària 43.97.72.183.38.8, línia S4478000, dels pressupostos de la Generalitat per a 2020 per import de 700.000 euros.  
  
Cinqué. Sol·licituds  
1. Termini de presentació.  
El termini de presentació de les sol·licituds serà de 10 dies a comptar des de l'endemà de la publicació de la present resolució en el Diari Oficial de la Generalitat Valenciana.  
  
2. Sol·licitud  
Les sol·licituds de subvenció es presentaran exclusivament per via telemàtica, mitjançant la signatura electrònica pròpia de la persona que represente el sol·licitant.  
L'extracte de la convocatòria, així com els models de sol·licitud i altres annexos a presentar estaran disponibles en l'enllaç  
https://cutt.ly/oGia36  
  
3. Documentació  
A la sol·licitud telemàtica, degudament emplenada d'acord amb el model de l'annex I i disponible en https://cutt.ly/BGismz , s'adjuntaran els següents documents:  
a) Certificat acreditatiu del compromís de despesa de la persona o entitat sol·licitant (annex II), degudament emplenat i signat electrònicament, disponible en l'enllaç https://cutt.ly/ktH0PBc   
b) Fitxa de domiciliació bancària emplenada i signada electrònicament (annex III), disponible en l'enllaç https://cutt.ly/VGisNX  
c) Memòria descriptiva del projecte per al qual se sol·licita la subvenció, signada pel tècnic o tècnica competent en què s'especifiquen la necessitat i els objectius de la proposta, la manera d'aconseguir-los, així com el programa d'activitats que en garantisca l'execució.  
d) En cas d'oposar-se el sol·licitant al fet que l'òrgan gestor obtinga directament informació sobre el compliment de les seues obligacions tributàries i amb la Seguretat Social a través de la Plataforma Autonòmica d'Interoperabilitat, el sol·licitant quedarà obligat a aportar certificat acreditatiu d'estar al corrent en el compliment de les seues obligacions tributàries amb l'AEAT, amb l'IVAT i amb la Seguretat Social.  
  
e) En el cas de restauració de béns mobles declarats béns d'interés cultural, de conformitat amb l'article 41.2 de la Llei 4/1998, d'11 de maig, de patrimoni cultural valencià, haurà d'aportar-se:   
  
1. Memòria de l'estat de conservació del bé i estudi relatiu als valors històrics i culturals redactats per tècnic competent.  
2. Projecte d'intervenció en el qual s'indiquen les tècniques, els materials i els processos a utilitzar i el lloc on s'efectuarà aquella.  
3. Acreditació de la capacitat tècnica i professional de les persones que hagen de dirigir i dur a terme la intervenció.  
4. Quan per a la seua restauració fora necessari el seu trasllat o depòsit temporal del bé a restaurar, comunicació a la conselleria competent en matèria de cultura amb indicació de la destinació del bé i el caràcter temporal del trasllat.  
f) A més, en cas de tractar-se d'una fundació o associació sense ànim de lucre, s'adjuntarà certificat de la seua inscripció en el corresponent registre i còpia dels estatuts de l'entitat, si es tracta de la primera vegada que sol·licita la subvenció o de la modificació d'aquells, en cas d'haver-se'n produït alguna, des de l'última convocatòria en què haja concorregut.  
4. Esmena de la sol·licitud  
Si la sol·licitud no compleix amb els requisits exigits, es requerirà l'interessat perquè en el termini de 10 dies esmene la falta o acompanye els documents preceptius, indicant-li que, si així no ho fa, es tindrà per desistit de la seua petició, prèvia resolució que haurà de ser dictada en els termes previstos en l'article 21 de la Llei 39/2015, d'1 d'octubre, del procediment administratiu comú de les administracions públiques.  
  
  
Sisé. Criteris de valoració i quantia de la subvenció  
El projecte es valorarà per la Comissió d'Avaluació i Valoració prevista en l'article 7 de l'ordre de bases, d'acord amb els criteris que s'indiquen a continuació. La puntuació màxima global de cada sol·licitud serà de 10 punts.  
1. Es valoraran el caràcter innovador de les actuacions, el nivell científic i la qualitat en la presentació d'aquests. La puntuació màxima serà de fins a 4 punts:  
a) Actuacions que promoguen l'aplicació de noves tecnologies: 1 punt.  
b) Actuacions que innoven l'àrea expositiva: 1 punt.  
c) Actuacions que incloguen l'estudi i catalogació de les col·leccions amb criteris científics: 1 punt.  
d) Actuacions que fomenten el bon estat de conservació i protecció dels fons: 1 punt.  
2. Es valoraran les actuacions que milloren la connexió de la institució amb el seu territori, amb la finalitat de reforçar els vincles amb el seu entorn i ampliar la seua projecció. La puntuació màxima serà de fins a 2 punts.  
a) Actuacions en les quals es propose per mitjà de l'exposició dels fons la relació i la protecció activa del paisatge cultural del qual formen part: 1 punt.  
b) Actuacions en les quals es potencie la conservació del patrimoni moble de l'entorn per mitjà de la restauració dels fons: 1 punt.  
  
3. Es valorarà la memòria de la gestió del museu de l'any precedent (anualitat completa): exposicions, restauracions, gestió informàtica de fons, i l'impacte cultural, científic i social d'aquestes activitats. La puntuació màxima serà de fins a 2 punts.  
a) Realització d'exposicions i/o restauracions de fons i el seu impacte: 1 punt.  
b) Actualització d'inventaris i catalogació de fons i el seu impacte: 1 punt.  
4. Es valorarà l'horari d'obertura al públic (anualitat anterior). La puntuació màxima serà de fins a 1 punt.  
a) Per als museus:  
- Entre 15 i 30 hores setmanals: 0,5 punts.  
- Més de 30 hores setmanals: 1 punt.  
b) Per a les col·leccions museogràfiques permanents:  
- Entre 5 i 15 hores setmanals: 0,5 punts.  
- Més de 15 setmanals: 1 punt.  
5. Es valorarà el nombre de visitants anuals, segons l'estadística de l'anualitat precedent. La puntuació màxima serà de fins a 1 punt:  
  
- Fins a 10.000 visitants: 0,5 punts.  
- Més de 10.000 visitants: 1 punt.  
Una vegada valorades totes les sol·licituds d'acord amb l'anterior apartat, es concedirà a cada beneficiari un import la quantia del qual serà proporcional a la puntuació obtinguda, no podent superar l'import concedit el 80% de l'import total del projecte. A més, l'import màxim de la subvenció concedida per beneficiari és de 10.000,00 euros.  
  
L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada, ni el límit establit en les bases d'aquesta convocatòria, perquè les mateixes tinguen la consideració d'ajudes de minimis.  
Seté. Justificació i pagament de l'import de la subvenció  
1. La justificació del compliment de les actuacions subvencionades es realitzarà mitjançant l'aportació del compte justificatiu de la despesa realitzada, de conformitat amb el que es preveu en l'article 14 de les bases reguladores, i l'annex IV.  
2. L'aportació del compte justificatiu haurà de realitzar-se abans de l'11 de novembre de 2020.  
3. El compte justificatiu s'acompanyarà de la documentació indicada en l'apartat 3 de l'article 14 de les bases reguladores, de conformitat amb el model de l'annex IV, disponible en l'enllaç, https://cutt.ly/VtH02J9. En cas que el sol·licitant no autoritze la consulta del compliment de les obligacions tributàries autonòmiques i estatals, així com de la Seguretat Social, haurà d'aportar els documents que s'enumeren en l'annex IV apartat C.  
4. El beneficiari haurà de complir les obligacions establides en l'article 12 de les bases reguladores d'aquestes ajudes. En el cas de les entitats locals, serà requisit previ al pagament de les subvencions concedides estar al corrent en el compliment de l'obligació de rendició dels seus comptes anuals davant de la Sindicatura de Comptes o la conselleria competent, d'acord amb el que s'estableix en l'article 199 de la Llei 8/2010, de 23 de juny, de la Generalitat, de règim local de la Comunitat Valenciana.  
5. La proposta de pagament de la subvenció es farà per l'òrgan concedent, una vegada comprovat que el beneficiari es troba al corrent del compliment de les seues obligacions tributàries estatals i autonòmiques i davant de de la Seguretat Social, i que no és deutor per procediment de reintegrament de subvencions.  
  
Huité. Pla de control  
El pla de control per a la comprovació material de l'efectiva realització de l'activitat es durà a terme d'acord amb els criteris que es fixen en l'article 16 de les bases reguladores.  
  
Nové. Resolució i publicitat  
El termini màxim per a resoldre i notificar la resolució del procediment de concessió serà de sis mesos a comptar des de la data de publicació de la present convocatòria. Transcorregut aquest termini sense que s'haja notificat resolució expressa, les sol·licituds es consideraran desestimades per silenci administratiu, de conformitat amb el que disposa la Llei 39/2015, d'1 d'octubre, del procediment administratiu comú de les administracions públiques.  
A l'efecte de publicitat de les subvencions, es remetrà a la Base de dades Nacional de Subvencions informació sobre les resolucions de concessió dictades, en els termes establits en l'article 20 de la Llei 38/2003, de 17 de novembre, general de subvencions, i amb les excepcions previstes en l'apartat 8 d'aquest article. Aquesta informació serà remesa a aquests mateixos efectes a la Base de dades Regional de Subvencions.  
  
Desé. Protecció de dades  
El sol·licitant de la present subvenció reconeix el sotmetiment de qualsevol activitat de tractament de dades de caràcter personal al Reglament (UE) 2016/679 del Parlament Europeu i del Consell de 27 d'abril de 2016 relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE, així com a la Llei orgànica 3/2018, de 5 de desembre, de protecció de dades personals i garantia dels drets digitals. El responsable del tractament de les dades que es recullen durant la tramitació i gestió de la sol·licitud de subvenció és la Conselleria d'Educació, Cultura i Esport. El sol·licitant disposa de la possibilitat d'exercir els drets d'accés, rectificació, supressió, oposició, limitació al tractament, portabilitat i no ser objecte d'una decisió basada únicament en el tractament automatitzat, tot això a través de les vies previstes legalment, així com de reclamar davant de l'Agència Espanyola de Protecció de Dades en cas de considerar no atesos els seus drets o vulnerat el tractament de les seues dades personals, prèvia comunicació al delegat de Protecció de Dades de la Generalitat. En cas que la sol·licitud presentada i els documents adjunts a aquesta incloga dades de tercers, el sol·licitant informarà aquests de la comunicació d'aquestes dades a la Conselleria d'Educació, Cultura i Esport, per al seu tractament, d'acord amb el que s'ha exposat més amunt.  
Onzé. Recursos  
La resolució de concessió de la subvenció posa fi a la via administrativa i contra aquesta podrà interposar-se recurs de reposició davant del mateix òrgan que l'haja dictada, en el termini d'un mes des de l'endemà de la seua notificació, de conformitat amb el que disposen l'article 123 i següents de la Llei 39/2015, d'1 d'octubre, o interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la seua notificació d'acord, amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Dotzé. Règim normatiu aplicable  
La concessió d'aquestes subvencions s'efectuarà en règim de concurrència competitiva. Seran aplicables a aquesta convocatòria la Llei 1/2015, de la Generalitat, d'hisenda pública, del sector públic instrumental i de subvencions, la Llei 38/2003, de 17 de novembre, general de subvencions, el Reial decret 887/2006, de 21 de juliol, pel qual s'aprova el Reglament de la Llei general de subvencions, així com les bases reguladores d'aquesta convocatòria.  
  
València, 3 de juny de 2020.- El conseller d'Educació, Cultura i Esport: Vicent Marzà i Ibáñez.